section_heading: Dijagnoza
paragraph_text: Iako se abrazija rožnice može vidjeti oftalmoskopom, biomikroskop daje mnogo veće povećanje i time veću mogućnost procjene. Radi bolje vizualizacije u oko se nakapa fluoresceinska otopina koja ispunjava defekte u rožnici i isijava kobaltno plavim svjetlom. Potrebna je oprezna potraga za stranim tijelom, pogotovo ispod vjeđa. Ozljeda koja je nastala nakon uporabe čekića ili drugih alata uvijek treba izazvati sumnju na penetrirajuću ozljedu oka, zbog koje je potrebno bolesnika hitno uputiti oftalmologu.